فيسبوك وادي ما اشتغلش بسم الله معلش سواني بشغل الانستجرام يا جماعة عشان فيه مشكلة حصلت فيه. بس الناس اللي بتابع عليه ما تايه لا حول ولا قوة الا بالله
توكلنا على الله. السلام عليكم ورحمة الله وبركاته. معلش انا اسف جدا على العطل الفني اللي حصل في الانستجرام ده وطلعنا اخيرا لايف اهلا بحضراتكم في المقطع رقم ربعمية سبعة وتلاتين من مقاطع حظر التجول
والحلقة السابعة من حلقات سورة الزمر. ارجو من حضراتكم تجيبوا المصاحف. ابدأ اقرا معي الاية تلاتين اعوذ بالله السميع العليم من الشيطان الرجيم انك ميت وانهم ميتون الله سبحانه وتعالى بيخبر
رسوله انه سيموت وان كل الناس سيموتون سواء الصحابة بتوعه او اعدائه المشركين ليه الصورة كلها عن تفرد الله بالعبادة وجاءت اسماء الواحد القهار الاية اربعة في الصورة اللي قبلها
الواحد القهار. اقرا معي الاية اربعة. ارجع للاية اربعة كده معي لو اراد الله ان يتخذ ولدا لاصطفى مما يخلق ما يشاء سبحانه هو الله الواحد القهار وفي الصورة اللي قبلها صورة صاد ارجع للاية خمسة وستين. هات لي سورة صاد الاية اللي قبلها. السورة اللي قبلها على طول. الاية خمسة وستين. افتح صاد
قل انما انا منذر وما من اله الا الله الواحد القهار الصورة اللي بعدها. يعني الصورة اللي بعد الزمر صورة غافر. اللي هي سورة المؤمن. سورة رقم اربعين هاتها. هات الاية ستاشر
يومهم بارزون لا يخفى على الله منهم شيء لمن الملك اليوم؟ لله الواحد القهار. وقلنا هو الواحد الذي لا يقهر هو القهار الوحيد لان اي شخص اخر مهما كان قوي مهما كان زالم مهما كان بيقهر الشعوب
فسيقهر بالموت في يوم من الايام. اذا الكل لازم يموت حتى ابليس لما طلب المهلة ليوم البعث ارجع لي بقى تاني للايه للاية تلاتين في سورة آآ آآ الزمر حتى ابليس لما طلب المهلة اليوم البعث قال انظرني الى يوم يبعثون ربنا اعطاه مهلة بس مش ليوم البعث ليوم القيامة فقط
لانه لو امهله ليوم البعث ده معناه انه مش هيموت وما فيش حاجة اسمها كده. ما فيش حد مش هيموت. اقرا معي آآ في سورة صاد. ارجع تاني سورة صاد
الاية تسعة وسبعين والاية تمانين الاية تسعة وسبعين والاية تمانين في سورة صاد معلش دوختكم شوية. بس هم كلهم صور قريبة من بعض قال ربي فانظرني الى يوم يبعثون قال فانك من المنظرين. الى يوم الوقت المعلوم
الى قيام الساعة الى يوم القيامة. ليه؟ عشان يموت وسألتكم امبارح عن الاية اللي تدبرناها في السورة آآ في سورة الزمر اللي يمكن ربطها بالاية تلاتين. الاية تلاتين اقراها معي. اقرا معي الاية تلاتين
انك ميت. وانهم ميتون انهي بقى اية ممكن نربطها بها كتير منكم حق اجاوبه الاجابة الصح. الاية واحد وعشرين الاية واحد وعشرين لو نقراها مع بعض المتر ان الله انزل من السماء ماء فسلكه ينابيع في الارض
ثم يخرج به زرعا مختلفا الوانه. ثم يهيج فتراه مصفرا. ثم يجعله حطاما. ان في ذلك الا ذكرى لاولي الالباب ربنا انزل ماء انزل ماء من السماء ماء المطر فاخرج به زرع مختلف الوانه مختلف الالوان مختلف الانواع مختلف الروائح مختلف الطعم
في زرع مفيد وفيه زرع ضار. فيه زرع مغزي وفيه زرع سام يموت. بل وصل الامر اننا ذكرنا بعض الزروع السامة امبارح وقلنا ان الماء مثال للوحي والزرع مثال للناس
بانواعها من مؤمن وكافر مخلص ومنافق اقرا معي واحد وعشرين تاني. المتر ان الله انزل من السماء ماء فسلكه ينابيع في الارض. بيوصل لنا عن طريق رسل وعن طريق الدعاة
ثم يخرج به زرعا مختلفا الوانه ثم يهيج ركز معي ثم يهيج فتراه مصفرا. ثم يجعله حطاما. كل الزروع هتموت المفيدة هتموت والمغزية هتموت والضارة هتموت والسامة هتموت قلنا ان المثال ده للوحي اللي نازل من السما لاحياء الارض بالزروع لكن تعاملات الناس مع الوحي بتختلف. منهم مؤمن ومنهم كافر
منهم اللي هيؤمن بالوحي ومنهم اللي هيتأثر بالوحي منهم اللي هيغير المجتمع بالوحي منهم اللي هيفيد البيئة المحيطة به بالوحي تماما زي الزرع المفيد اللي طعمه جميل ومغزي وقلنا المانجة جميلة وقلنا الملوخية جميلة
ومن الناس من يرفض هذا الوحي ويعادي هذا الوحي. وينشر الكفر وينشر الشرك وينشر الخبث في المجتمع. تماما زي الزرع الضار والزرع السام سواء بقى الزرع مفيد او ضار الكل هيموت. لان الامتحان لازم يخلص
هو يعني بعد الامتحان بيجي وقت الحساب فحتى احسن البشر حتى احسن انسان حتى اجمل من مشى على وجه الارض هيموت لو كان في نفس واحدة تستثنى من الموت كانت هتبقى نفس رسول الله صلى الله عليه وسلم. لكن حتى النبي لن يستثنى من الموت
لكن النزام اللي ربنا خلقه مش كده مش ان حد يستسنى خالص ابدا نزام ربنا هو ايه؟ نزام ربنا هو كله نفس ذائقة الموت التعبير ده وراء تلات مرات في القرآن الكريم
احنا تدبرناه مع بعض مرتين مرة في العنكبوت ومرة في الانبياء. اللي فيكم معنا من زمان وهييجي بازن الله في ال عمران لما نبقى نوصل لها لان في فلسفة الاسلام الموت مش هو النهاية
الموت عند المسلمين مش نهاية ابدا. الموت بوابة بتمر منها النفس الانسانية من مرحلة الى مرحلة اخرى زي الطيارة بتركبها في مصر الباب بيقفل بعد كم ساعة الباب بيفتح بتلاقي نفسك في امريكا. انت مش دريان اصلا باللي حصل برة الطيارة
حسيت برجرة وحسيت انها طلعت لكن الموت كانه بوابة بين مكانين ودايما الموت القرآن كل نفس ذائقة الموت بتأتي في سياق العودة الى الله. يعني دايما هناك ما بعده الاية في سورة الانبياء واضحة جدا
كل نفس ذائقة الموت. ونبلوكم بالشر والخير فتنة. والينا ترجعون. يعني الخير والشر اللي بتواجهوهم في الدنيا هم الاتنين فتنة. فتنة يعني اختبار هتتعامل مع الشر ازاي؟ هتتعامل مع الفقر ازاي؟ هتتعامل مع الغنى ازاي؟ الاتنين اختبارات
هتتعامل مع المرض ازاي؟ هتتعامل مع الصحة ازاي؟ الاتنين اختبارات حتى الصحة اختبار حتى الغنى اختبار بعد كده بتموت وترجع لربك. تتحاسب يا جميل على اللي انت عملته يبقى الدنيا مصممة على ان يكون لها نهاية
يبقى الكل لازم يموت. يبقى في الاية تلاتين انك ميت يا محمد. موجهة لنا احنا ان ما حدش هيخلد يا جماعة في الدنيا. الكل ميت اقرا بقى واحد وتلاتين ثم انكم يوم القيامة عند ربكم تختصمون
الاختصام يعني الناس تقف قدام بعض يوم القيامة ياخدوا حق. يعني ربنا ياخد لهم من بعض بقى حقوقهم يقتص من لهم من بعض طبعا احنا ملايكة احنا ما بنغلطش اي اية بتتكلم عن الحساب الواحد مننا بيقراها على انها ما تخصوش
الهي ربنا ما بيكلم النبي والكفار انك ميت له النبي وانهم ميتون الكفار. او يكنس الصحابة الصحابة مش احنا ها ثم انكم يوم القيامة عند ربكم تختصمون برضو مش احنا
بس الصحابة ما فهموهاش كده الصحابي بقى كان يتعامل مع كل اية انها بتكلمه هو وعلى فكرة احدى الاخوات اللي معنا كانت اه عملت عنها حلقة انا في زكرى وعبرة مرة
اللي هي كان عندها اكتئاب شديد وراح منها بتدبر القرآن. احدى الحالات اللي عندنا هنا قالت لي الاكتر حاجة طبقتها اني اعتبرت كل اية بتكلمني غيرت حياتي الموضوع ده. الصحابة كانوا كده
الصحابة قالوا ايه؟ طب واحنا هنختصم يوم القيامة ازاي ده احنا كصحابة بنحب بعض جدا. وفيه اخوة شديدة بينا جدا فتعجبنا ازاي يوم القيامة هنختصم لو الاية بتقول ثم انكم بعد ذلك عند ربكم آآ ثم انكم يوم القيامة عند ربكم
تختصمون لو هي بتكلمنا كصحابة طب احنا هنختصم زي ده احنا بنحب بعض حب رهيب بعد وفاة النبي صلى الله عليه وسلم وبعد مقتل امير المؤمنين عثمان بن عفان حدثت فتنة بين الصحابة حول القصاص لدم عثمان. منهم من رأى تأجيل
المسألة مسألة القصاص لعثمان لحين استتباب الامن مرة اخرى وده فريق كان بقيادة امير المؤمنين علي ابن ابي طالب رضي الله عنه وارضاه ومنهم من رأى التعجيل بالقصاص لعثمان وان الامن لن يستتب والقتلة طلقاء
وده فريق كان بقيادة معاوية بن ابي سفيان رضي الله عنه وارضاه اقتتل حصل قتال بين الصحابة فقال الصحابة الان فهمنا الاية بتاعة سورة الزمر ثم انكم يوم القيامة عند ربكم تختصمون
انت ممكن تكون اتكلمت على اخوك. وهو ما يعرفش انت ممكن تكون اتكلمت اتكلمت على اختك وهي ما تعرفش انت ممكن تكوني اتكلمتي على اختك وهي ما تعرفش او على اخوك وهو ما يعرفش
انتم ممكن تكونوا واكلين حقوق حد من اقاربكم من غير ما هو يعرف. لغاية ما يموت لا يعلم ناس كتير بتتسرق وهي مش عارفة هيعرفوا كل دول لما تنشر الصحف يوم القيامة واخوك واختك اللي ماتوا دون ان يعلموا انكم اغتبتوهم
او سرقتوا حقهم هيعرفوا يوم القيامة ويختصموكم لذلك لازم نحاسب نفسنا قبل ان نحاسب يوم القيامة كل واحد فينا عارف هو عامل ايه عايز تعرف حقيقتك شف رأيك انت في نفسك مش رأي الناس فيك. رأي الناس فيك هيبقى جميل اوي. انت اسأل كده اصحابك يقولوا لك رأيهم فيه. يوه هيقولوا شعر. سيبك منها
انت عارف نفسك كويس وعارف مشاكلك كويس عارف اخطائك كويس. انت بس اقعد مع نفسك كده لحزة صدق لحظة صدق الفقير اللي مش لاقي فلوس يشتري العلاج في واحد تاني سارقه
لانه ما طلعش زكاة ما له ما جاع فقير الا بتخمة غني الفقير ده بيشوفك في الشارع وفاكرك انسان طيب ومش عارف انك انت سبب معاناته لانك واكل حقه. ومش بتنفق زكاة
مالك مع ان قدرها بسيط جدا الزكاة قدرها اصلا تافه ده اتنين ونص في المية. ده ده اصعب حاجة ما فيها. ان ما ينفعش حد ييجي يوم القيامة يقول ايه على الزكاة؟ ما خرجتش الزكاة لان ما كانش معي فلوس. ما كانش معك فلوس ازاي
لو ما فيش معك فلوس وما فيش عليك زكاء ولو كان معك فلوس ده اتنين ونص في المية وربنا ترك لك سبعة وتسعين ونص في المية. هتقول ازاي ما كانش معي
والصلاة. مشكلة الصلاة ايه؟ ما تقدرش تقول ما كانش عندي وقت عندك وقت ازاي ؟ عندك اربعة وعشرين ساعة ربنا بيطالبك بربع ساعة فيهم متقسمة على خمس مرات احنا هندحك على بعض ما كلنا بنصلي بخلاه واحد
بتقول ايه؟ هتقول ايه يوم القيامة عن الصلاة؟ هتقول ايه عن الزكاة اللي ما طلعتهاش معي اتنين وتلاتين فمن اظلم ممن كذب على الله وكذب بالصدق اذ جاءه اليس في جهنم مثوى للكافرين؟ اقراها تاني معي. انا وقفت وقف وحش
فمن اظلم ممن كذب على الله وكذب بالصدق اذ جاءه اليس في جهنم مثوى للكافرين في يا جماعة حديث شريف صحيح بيقول من كذب علي متعمدا فليتبوأ مقعده من النار
اللي يكذب على رسول الله صلى الله عليه وسلم ويقول انه قال شيء وهو ما قالوش يعتبر ان ده بوكينج لكرسي له في النار. خلاص هو عمل حجز. انت كده لو انت كزبت على رسول الله لو ادعيت ان النبي قال حاجة هو ما قالهاش
اعتبر نفسك عملت حجز في النار طب اللي هيكزب على ربنا بقى هيحصل له ايه اللي هيدخل من غير كرسي. ده كده ما حجزش مقعد في النار. ده هيدخل من غير مقعد بقى
اقرا اتنين وتلاتين فمن اظلموا ممن كذب على الله كذب وقال ان الله له ولد وان الله تجسد في صورة انسان او كذب وقال ان الملائكة بنات الله او كذب وقال ان لله شركاء
او كذب وقال ان الله غير موجود فمن اظلم ممن كذب على الله وكذب بالصدق اذ جاءه والحقيقة والصدق وصله جاله في القرآن ومع ذلك كذب القرآن وكذب بالصدق اذ جاء. الصدق
احصن الحديث كتاب الله يكذب كتاب الله كتاب الله سؤال بقى هي الناس دي فاكرين ايه هو الناس دول فاكرين ايه كمل الاية. اليس في جهنم مثوى للكافرين؟ هم فاكرين ان ما فيش مكان لهم ولا ايه في في جهنم يعني
استفهام تعجبي اليس في جهنم مثوى للكافرين لأ ده معناه ان فيه المكان اللي يستحقوه موجود ومحجوز. هم فاكرين ايه ؟ جهنم هتكون زحمة؟ لأ مش هتبقى زحمة ولا حاجة
لان فيه مكان يساعد كل انما بقى الناس المحترمة اللي لما سمعت القرآن امنت به اقرأ تلاتة وتلاتين معي والذي جاء بالصدق وصدق به اولئك هم الذي جاء بالصدق النبي محمد صلى الله عليه وسلم
وصدقت ابو بكر الصديق الذي بالصدق سيدنا محمد عليه الصلاة والسلام الذي جاء بالصدق سيدنا محمد عليه الصلاة والسلام وصدق به كل المؤمنين لحد النهاردة هو الذي جاء بالصدق ما ينفعش غير انه يبقى النبي بس. لأ مين قال
الذي جاء بالصدق كل من دعا الى الله كل من دعا بهذا القرآن فقد جاء بالصدق. فانت عندك فرصة اذا قمت واجبك كخليفة الله في الارض ونفزت الاية الكريمة ادع الى سبيل ربك بالحكمة والموعظة الحسنة عندك فرصة ان انت
يبقى ممن جاؤوا بالصدق وليس فقط ممن آآ آآ صدقهم ماشي دول مين بقى ؟ اولئك هم المتقون دول هم المتقين هم دول اللي قدروا يتقوا النار. دول اللي قدروا يحموا نفسهم من النار
دول هياخدوا ايه في الجنة بقى ؟ اقرا معي اربعة وتلاتين وخمسة وتلاتين لهم ما يشاؤون عند ربهم. ذلك جزاء المحسنين ليكفر الله عنهم اسوأ الذي عملوا. ويجزيهم اجرهم باحسن ما باحسن الذي كانوا يعملون
تاني نقرا اربعة وتلاتين وخمسة وتلاتين تاني. لهم ما يشاؤون عند ربهم ذلك جزاء المحسنين. ليكفر الله عنهم اسوأ الذي عملوا ويجزيهم اجرهم باحسن الذي كانوا يعملون. يعني ايه لهم ما يشاؤون عند ربهم يعني هياخدوا اي شيء يتمنوه عند ربهم
في ناس بقى طول النهار تسألني الاسئلة دي. ينفع في الجنة يبقى عندي كلب؟ ينفع في الجنة جوزي ما يتجوزش اي زوجة غيري ينفع في الجنة ما اشوفش وش حماتي
ينفع مش عارف ايه حاجات غريبة بتيجي يعني ايه ؟ اللي هي يعني بيتمنوا اشياء غريبة جدا في بس ماشي ماشي الاية بترد عليهم لهم ما يشاؤون عند ربهم يعني اللي انت عاوزاها تاخديه في الجنة. بس ادخليها الاول
يعني تعالوا نركز نخش الجنة الاول وبعد كده نتمنى اللي احنا عاوزينه في الجنة واي حاجة تتمنوها في الجنة هتاخدوها لكن لو احنا استمرينا في الغفلة اللي احنا فيها دي قد اننا ندخل النار. خليني اكلمكم بصراحة بقى
هنركز بقى في عبادتنا. نركز بقى في تعاملاتنا. نركز في نيتنا في كل شيء بنعمله. لان لازم النية تكون صالحة. لا يكفي ان العمل يكون صالح شوفوا الجمال! يعني شوفوا الاسلام بيدعو لايه لايه وحش اصلا
الاسلام حتى حرم ايه علينا كويس ما فيش الخمرة ما هي ممنوعة ان حد يشربها ويروح يشتغل. ممنوع حد يشربها ويسوق ليه من جمالها يعني وحلاوتها ولا من خطورتها؟ يبقى هي خطيرة
الخمرة دمرت كم بيت؟ القمار دمر كم بيت؟ فيه ايه ؟ كويس ربنا منعه عننا وبنجادل لهم ما يشاؤون عند ربهم ذلك جزاء المحسنين حاولوا توصلوا لدرجة الاحسان لازم نحاول دايما نوصل للدرجة دي. اعلى درجة. درجة الاحسان. يعني ايه الاحسان؟ النبي قال عليه الصلاة والسلام ان تعبد الله كأنك
راح يعني ايه؟ يعني توصل لمرحلة من الايمان بوجود الله كانك بتشعر به بالحواس الخمسة كانك بتشوفه بعينيك يعني انا متأكد من وجود الماج ده لاني ما انا شايفه بعنيا. خلاص بقى متأكد انه موجود
فتوصل لمرحلة من الايمان بوجود الله كانك شايفه بعينيك. يعني لو شفت ربنا بعينيك ما بيزودش حاجة خالص في الايمان بتاعك نقدر نوصل لده وشف بقى جزاء ربنا قد ايه ربنا كريم. اقرا معي الاية خمسة وتلاتين. اقرا بقى شف بقى شف كرم ربنا. ليكفر الله عنهم اسوأ الذي عملوا
ويجزيهم اجرهم باحسن الذي كانوا يعملون ربنا هيمسك السيئات بتاعتهم الناس دول اللي يستحقه ربنا يجعلنا منهم ويكفرها كلها حتى اسوأ ما فيها ليكفر الله عنهم اسوأ الذي عملوا طالما يكفر اسوأ الاعمال يبقى الاقل منها هيكفر ايضا
طيب وبالنسبة للاعمال الصالحة كمل معي ويجزيهم اجرهم باحسن الذي كانوا يعملون هيتشاف كل عمل عملوه ويتشاف افضل عمل فيهم ويتعمل للباقي اب جريد لباقي الاعمال بحيس تبقى زي العمل ده يعني مسلا ايه يجي واحد يوم القيامة يتفتح السجلات بتاعته
يلاقوا ان حياته من يوم ما بلغ لغاية ما مات عليه سبعة وتلاتين الف سبعمية اتنين وسبعين صلاة يتشاف احسن صلاة فيهم انهي واحدة تطلع الصلاة الفلانية في اليوم الفلاني اصل اتوضا في البيت اصل راح المسجد بدري اصل ردد الازان وراء المؤزن
اصل خشع في الصلاة نزلت دموعه ربنا قبل هذه الصلاة يتعمل ترقية اب جريد للسبعة وتلاتين الف سبعمية واحد وسبعين صالة اللي فات اللي باقيين. كلهم يبقوا في نفس مستوى هذه الصلاة
يا خبر ابيض! ايه الكرم ده! صوم عليه كم يوم! تلات تلاف ومتين اتنين وعشرين يوم! يتشاف احسن يوم فيهم! ويتعمل ابجريد للباقيين كلهم! الصدقات نفس الكلام كل حاجة كده
عاوزكم تستشعروا قد ايه ربنا كريم وانتم بتقروا الاية دي يكفر كل السيئات حتى اسوأ سيئة ويثيب على كل الاعمال الصالحة كأنها كلها في نفس درجة الجودة بتاعة احسن عمل. ايه ده
هو احنا ليه بعد كل ده بنتعامل مع ربنا كده مش بنعطي ربنا قدره ما قدروا الله حق قدره احنا ما بنجادلش الا مع ربنا بنسلم رقبتنا ونركب الطيارة مش عارفين مين الكابتن اصلا اللي بيسوق
نروح للدكتور وبناخد الروشتة وبنصرفها وما بنبصش وبناخد الدواء عمياني. الله! اشمعنى ربنا عمالين نجادل معه! هل قدر ربنا انه ينزل تشريعات فنحاول الالتفاف عليها وابطال هزه التشريعات النهاردة دعواتك بتطلع لالغاء الزواج والمعايشة بين الرجال والنساء بدون زواج
عشان نبقى زي المجتمعات الغير مسلمة واللي بيتجرأ ويقول كده هو عارف ان ربنا لا يرضى بهذا؟ هل ده احترام ربنا؟ ما قدروا الله حق قدره. هو ده الاحترام؟ هو ده اللي بنعطيه لربنا
هل بعد كده نطالب بمقعدنا بقى من الجنة ربنا يا رب يرحمنا جميعا لكن لابد اننا يا جماعة نصحى ونفوق اقرأ معي ستة وتلاتين. اليس الله بكاف عبده ويخوفونك بالذين من دونه. ومن يضلل الله فما له من هاد
الكفار بيستخدموا الترهيب ضد المؤمنين. فيقولوا لهم ايه ؟ ستحل عليكم لعنة الالهة يا محمد ستصيبك الهتنا بالمرض وبتضره مش عارف ايه. ستحل عليكم لعنة الفراعنة او لعنة اي اله من الالهة اللي بتعبد
حاولوا يخوفوا النبي عليه الصلاة والسلام وحاولوا يخوفوا الصحابة ايه الكلام الاهبل ده فربنا بيطمئن النبي وبيطمئن المؤمنين عموما اقرا ستة وتلاتين اليس الله بكاف عبده؟ هو ربنا ما يقدرش يحمي عبده؟
ده استفهام تعجبي وفي قراءة الاخوين حمزة والكسائي اليس الله بكاف عبادة كل عباد ربنا قراءة بيخاطب فيها النبي وقراءة بيخاطب فيها باقي المؤمنين بشكل عام كمل قراءة ستة وتلاتين. اليس الله بكاف عبده ويخوفونك بالذين من دونه. بيخوفوك بالالهة آآ بتاعتهم دي
تاني غير ربنا اقل من ربنا. زائفة اصلا لا حول لها ولا قوة. ويخوفونك بالذين من دونه كمل الاية ستة وتلاتين ومن يضلل الله فما له من هاد هم بيخوفوك بالالية الزائفة بتاعتهم لانهم ضالين
ربنا حكم عليهم بالضلال لما وضعوا انفسهم مع الفئات الضالة الظالمين والخائنين والكاذبين في هذه الحالة لا يوجد احد يستطيع هدايتهم لان خلاص ربنا اضلهم. ومن يضلل الله فما له من هاد. خلص الموضوع
سبعة وتلاتين اقول لك على حاجة شفنا مين عبر التاريخ من الطغاة من طغيانه يعني من الطغاة اللي عزبوا الشعوب وقهروا الشعوب وبتاع انتم متخيلين لو حد من الطغاة دول
جه قبل ما يموت بساعة وطلع على الوسائل الاعلام واعتزر لاهالي الناس اللي هو قتلها وتاب وبكى وراح ميت يا حرقة قلب الامهات اللي قاعدين منتزرين على الاقل انه يقتص منه في الاخرة
عشر مرات في القرآن الكريم ان الله لا يهدي القوم الظالمين. رحمة بالمظلومين ربنا ما بيهديهمش خلاص. هو حط نفسه مع الطغاة خلص الموضوع ده مبروك بقى طيب مم سبعة وتلاتين. ومن يهد الله فما له من مضل. اليس الله بعزيز ذي انتقام؟ في نفس الوقت اللي ربنا بيهديه ما حدش يقدر يضل
اللي ينكر ان الله يستطيع حماية عبده اليس الله ارجع معي الاية ستة وتلاتين ارجع لستة وتلاتين. اليس الله بكاف عبده اللي شاكك ان ربنا يستطيع كفاية عباده. يعني حمايتهم
ها بيتقال له اقرا بقى اخر سبعة وتلاتين. اليس الله بعزيز ذي انتقام يعني ايه ؟ يعني ربنا عزيز يغلب ولا يغلب يقهر ولا يقهر. ينتقم من المجرمين فكيف لا يستطيع انه يكفي عباده؟ فتذيل الاية سبعة وتلاتين بقى اليس الله بعزيز
انتقام ده بيجي في السياق بتاع اليس الله بكاف عبده؟ اليس الله بعزيز الانتقام؟ ليه ؟ ما يقدرش يحمي عباده؟ ليه ؟ اليس بعزيز ذي انتقام؟ تمانية وتلاتين ولئن سألتهم من خلق السماوات والارض ليقولن الله. قل افرأيتم ما تدعون من دون الله ان ارادني الله
هل هن كاشفات ضره او ارادني برحمة هل هن ممسكات رحمته؟ قل حسبي الله عليه يتوكل المتوكلون الكلام هنا عن المشركين المشركين المؤمنين بالله والهة اخرى معه في ناس كانت مؤمنة بالله وبالملائكة
بنات الله او بالله وبالاصنام. معي برضه عشان يقربوهم الى الله زلفى. اسألهم يا محمد مين اللي خلق الكون كله سماوات وارض قولوا الله اقرا معي تمانية وتلاتين ولئن سألتهم من خلق السماوات والارض ليقولن الله
قل لهم طب انتم شايفين انه لو لو الله اراد ان يصيبني بضر او بخير هل الالهة بتاعتكم اللي بتهددوني دي بها انها هتصيبني بضرر او هتلعني او تقدر تمنع الضرر
اللي ربنا كاتبه علي او تقدر تمنع الخير اللي ربنا كاتبه لي اقرا معي سبعة كمل معي تمانية وتلاتين. قل افرأيتم ما تدعون من دون الله ان ارادني الله بضر هل هن كاشفات ضره او ارادني
رحمة هل هن ممسكات رحمته اسكتوا هيخرسوا مش هيعرفوا يجاوبوا. قل حسبي الله عليه يتوكل المتوكلون. المؤمن المتوكل على الله ما بيخافش. لانه على الاقوى. متوكل على الاعزم. متوكل على الاكبر
الله هو القوي هو العزيز هو القهار. هو العظيم هو الكبير دي كلها اسماء اسمها اسماء الجلال في ناس يقولوا الاسماء دي بتخوفنا شوية احنا بصراحة بنحب الاسماء التانية اللي زي التواب الرحيم الودود الغفور الحليم الاسماء دي اجمل
الاسماء دي اسمها اسماء الجمال هي فعلا مريحة اوي في ناس بتريحها اكتر بس ده لانهم مش فاهمين احتياجهم الشديد لاسماء الجلال هل انت محتاج تعيش في بلد بتحكمها حكومة ضعيفة
وشرطة ضعيفة ولا عايز شرطة قوية وحكومة قوية عشان تحميك من المعتدي اللي ناوي يعتدي عليك. وتحميك من الحرامية وتحميك من القتلة. والا الامن مش هيستتب بقى في ولا صح طيب يبقى انت محتاج ان الهك يكون قوي ويكون عزيم ويكون قهار ويكون عزيز ويكون ذو انتقام لان هو اللي هياخد لك حقك من
هو اللي هيحميك ثانيا علشان الاسماء دي كمان هتفكرك انك لما تبقى على وشك الوقوع في المعصية تفكرك اسماء الجلال ان الله قوي. ان الله سميع عليم. بصير. آآ اه تبقى تعرف انك تفوق
وتتراجع عن المعصية. لان اسماء الجلال فوقتك وخوفتك. لكن اسماء الجمال انت محتاجها بعد المعصية الواحد بعد ما يعمل معصية محتاج انه ما يقنطش من رحمة الله هيحتاج اسماء زي التواب الغفور الرحيم عشان يتوب وما يقنطش من رحمة الله
المهم انك تكون متوكل في كل وقت على الله بكل اسماؤه وبكل صفاته وفي الحالة دي المتوكل على الله سبحانه وتعالى لا يخاف. بل يتحدى العالم كله. اقرا تسعة وتلاتين وشف قمة التحدي
قل يا قومي اعملوا على مكانتكم اني عامل. فسوف تعلمون قل لهم يا قومي اعملوا اللي انتم بتعملوه. اعملوا اللي انتم بتعملوه ده. انا مش باخاف وساستمر في طريقي واعمل اللي انا باعمله
لن تثنوني عن الاستمرار. ما فيش حاجة هتخليني اتوقف عن طريقي. قل يا اقرأ معي تسعة وتلاتين. قل يا قومي اعملوا على مكانتكم اني عامل وفي قراءة شعبة عن عاصم اللي هو اخو حفص في القراءة على الشيخ بتاعهم عاصم ابن آآ عاصم ابن ابي النجود الكوفي
قراءة شعبة قل يا قومي اعملوا على مكاناتكم مش مكانتكم. اني عامل. يعني كان منهم ناس بتحارب النبي اقتصاديا ومنهم ناس بتحاربه عسكريا. ومنهم ناس بتحاربه اعلاميا بقرض الشعر وبالخطب الرنانة اللي بتشجع الناس على محاربة الاسلام. فقال
قل يا قومي اعملوا على مكاناتكم اني عامل كل واحد بيعمل حاجة ضدي يكمل مش فارق معي. ليه ؟ لانه متوكل متوكل على الله فسوف تعلمون من يأتيه عذاب يخزيه ويحل عليه عذاب مقيم
اقرا معي اخر تسعة وتلاتين واربعين. فسوف تعلمون من يأتيه عذاب يخزيه ويحل عليه عذاب مقيم. هييجي اليوم واللي هتعرفوا فيه مين اللي كان على حق ومين اللي كان على باطل. لما تشوفوا مين اللي ربنا هيعزبه عزاب الخزي
الدنيا عزاب يخزي الخزي بيبقى في الدنيا الفشل في الدنيا وعزاب دائم مقيم ويحل عليه عذاب مقيم يعني العذاب الدائم بتاع الاخرة اللهم اجعلنا من المتوكلين عليك واكفنا واهلينا شر كيد الكائدين
نتوقف هنا ليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم. فانت
الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. عيد بنصرك المرابطين في الارض المباركة فلسطين. وانصرهم من نصرهم. واخذل من خذلهم وطهر المسجد الاقصى من الدنس فانهم لا يعجزونك. اللهم من قضى منا بالوباء المنتشر
اكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبس ثوب الصحة والعافية عاجلا غير اجل
ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك
وامتها على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان من اهل الدنيا